OpenLLM-France/wikimedia huggingface dataset:
# Campionat del món de ciclisme en pista de 1981

El Campionat Mundial de Ciclisme en Pista de 1981 es va celebrar a Brno (Txecoslovàquia) del 31 d'agost al 5 de setembre de 1981.
Les competicions es van celebrar al Velòdrom de Brno. En total es va competir en 14 disciplines, 12 de masculines i 2 de femenines.

## Resultats
### Masculí
#### Professional

| Prova | | | |
| Velocitat individual | Koichi Nakano Japó | Gordon Singleton Canadà | Kenji Takahashi Japó |
| Persecució individual | Alain Bondue França | Hans-Henrik Ørsted Dinamarca | Bert Oosterbosch Països Baixos |
| Cursa per punts | Urs Freuler Suïssa | Danny Clark Austràlia | Giuseppe Saronni Itàlia |
| Keirin | Danny Clark Austràlia | Guido Bontempi Itàlia | Chiyoshi Kubo Japó |
| Darrere moto | René Koos Països Baixos | Bruno Vicino Itàlia | Wilfried Peffgen RFA |

#### Amateur

| Prova | | | |
| Velocitat individual | Sergei Kopylov Unió Soviètica | Lutz Hesslich RDA | Detlef Uibel RDA |
| Persecució individual | Detlef Macha RDA | Dainis Leipinch Unió Soviètica | Maurizio Bidinost Itàlia |
| Persecució per equips | RDA Detlef Macha Bernd Dittert Axel Grosser Volker Winkler | Unió Soviètica Viktor Manakov Alexandre Krasnov Alexandre Kulikov Nikolai Kuznetsov | Txecoslovàquia Martin Penc Aleš Trčka František Raboň Jiří Pokorný |
| Quilòmetre contrarellotge | Lothar Thoms RDA | Fredy Schmidtke RFA | Sergei Kopylov Unió Soviètica |
| Cursa per punts | Lutz Haueisen RDA | Leonard Harvey Nitz Estats Units | Michael Marcussen Dinamarca |
| Tàndem | Txecoslovàquia Ivan Kučírek Pavel Martínek | RFA Dieter Giebken Fredy Schmidtke | Polònia Ryszard Konkolewski Zbigniew Płatek |
| Darrere moto | Mattheus Pronk Països Baixos | Rainer Podlesch RFA | Max Hurzeler Suïssa |

### Femení

| Prova | | | |
| Velocitat individual | Sheila Young Estats Units | Claudine Vierstraete Bèlgica | Claudia Lommatzsch RFA |
| Persecució individual | Nedega Kibardina Unió Soviètica | Tamara Polyakova Unió Soviètica | Jeannie Longo França |

## Medaller

| Pos. | País | Or | Plata | Bronze | Total |
| 1 | RDA | 4 | 1 | 1 | 6 |
| 2 | Unió Soviètica | 2 | 3 | 1 | 6 |
| 3 | Països Baixos | 2 | 0 | 1 | 3 |
| 4 | Austràlia | 1 | 1 | 0 | 2 |
| - | Estats Units | 1 | 1 | 0 | 2 |
| 6 | Japó | 1 | 0 | 2 | 3 |
| 7 | França | 1 | 0 | 1 | 2 |
| - | Suïssa | 1 | 0 | 1 | 2 |
| - | Txecoslovàquia | 1 | 0 | 1 | 2 |
| 10 | RFA | 0 | 3 | 2 | 5 |
| 11 | Itàlia | 0 | 2 | 2 | 4 |
| 12 | Dinamarca | 0 | 1 | 1 | 2 |
| 13 | Bèlgica | 0 | 1 | 0 | 1 |
| - | Canadà | 0 | 1 | 0 | 1 |
| 15 | Polònia | 0 | 0 | 1 | 1 |

## Enllaços externs

* Resultats a la web de l'UCI
* World Championship Track Cycling (anglès)
# Burnet

Burnet és una ciutat, seu del Comtat de Burnet, a l'estat de Texas. Segons el cens del 2000 tenia 4.735 habitants.

## Demografia

Segons el cens del 2000, Burnet tenia 4.735 habitants, 1.661 habitatges, i 1.114 famílies. La densitat de població era de 267,7 habitants per km².
Dels 1.661 habitatges en un 31,7% hi vivien nens de menys de 18 anys, en un 49,3% hi vivien parelles casades, en un 14,1% dones solteres, i en un 32,9% no eren unitats familiars. En el 28,8% dels habitatges hi vivien persones soles el 16,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3.
Per edats la població es repartia de la següent manera: un 23,9% tenia menys de 18 anys, un 9,5% entre 18 i 24, un 29,9% entre 25 i 44, un 17,8% de 45 a 60 i un 18,8% 65 anys o més.
L'edat mediana era de 37 anys. Per cada 100 dones de 18 o més anys hi havia 68,6 homes.
La renda mediana per habitatge era de 27.093$ i la renda mediana per família de 37.604$. Els homes tenien una renda mediana de 25.663$ mentre que les dones 17.163$. La renda per capita de la població era de 13.749$. Aproximadament l'11,8% de les famílies i el 14,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Burnet». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Burnet». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].

## Enllaços externs

* Burnet de la Handbook of Texas Online
* Burnet - Lloc web oficial
* Cambra de Comerç de Burnet
* http://www.burnetbulletin.com/
# José Ignacio Hurtado Capilla

Iñaki Hurtado (Logronyo, 26 de febrer de 1972) és un exfutbolista riojà, que ocupava la posició de migcampista.

## Trajectòria

Es va formar a les categories inferiors del CD Logroñés, fins a arribar al primer equip a la 88/89. No va tenir massa oportunitats al conjunt riojà i la 90/91 recala al CD Numancia i un any després al Reial Valladolid on combinaria les seues aparicions entre l'equip A i el Valladolid B.
La temporada 93/94 es fa un lloc en el primer planter, tot jugant 20 partits, que pujarien fins als 35 de l'any següent. Aquest bon paper possibiliten que el València CF el fitxe la temporada 95/96, però no va tenir massa fortuna en els dos anys a Mestalla.
L'estiu del 97 fitxa pel Vila-real CF, amb qui aconseguiria l'ascens a primera divisió, una fita que repetiria a la campanya següent amb el CD Numancia. Va ser titular amb els castellans les dues temporades que hi van romandre a la màxima divisió, així com una altra a la Segona.
El 2002 s'incorpora al Reial Saragossa, on tot just disputaria d'alguns partits cadascuna de les dues temporades, la segona d'elles rematada amb el títol de Copa del Rei. Finalment, la 04/05 la jugaria de nou amb l'equip val·lisoletà, tot jugant 10 partits.

## Referències

* ↑ «Iñaki Hurtado, José Ignacio Hurtado Capilla - Futbolista» (en castellà). [Consulta: 28 juny 2017].
# Cabanas (La Corunya)

Cabanas és un municipi de la província de la Corunya a Galícia. Pertany a la Comarca do Eume. Es troba a trenta-set quilòmetres de La Corunya, en la vega baixa del riu Eume, just abans de la seva desembocadura en la ria d'Ares. Limita amb A Capela, Fene, Pontedeume i Monfero. Vila fundada pels Comtes de Traba en el segle xi. Conté les parròquies de Cabañas (San Andrés), Irís (San Esteban), Laraxe (San Mamede), Regoela (San Vicente), San Martiño do Porto (San Martín), Santa Cruz del Salto (Santa Cruz) i Soaserra (Santa Olaya).
Evolució demogràfica :
| 1900 | 1930 | 1950 | 1981 | 2004 |
| 3.322 | 3.584 | 4.380 | 3.528 | 3.368 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||
# Julius Lothar Meyer

Julius Lothar Meyer, nascut el 19 d'agost de 1830 a Varel, Baixa Saxònia, i traspassat l'11 d'abril de 1895 a Tübingen, fou un metge i químic alemany i contemporani competidor de Dmitri Mendeléiev que va crear la primera taula periòdica dels elements químics.

## Biografia

Meyer cursà els seus estudis en les universitats de Zúric, Würzburg, Heidelberg i Königsberg (avui Kaliningrad). El 1867 va ser catedràtic de ciències naturals en Eberswalde i des de l'any 1876 va ser professor de química en la Universitat de Tübingen.

## Obra

Un dels seus descobriments més importants fou la demostració de què l'oxigen es fixa a l'hemoglobina de la sang per formar un nou compost químic (oxihemoglobina)i és transportat per aquesta molècula present en els glòbuls vermells o eritròcits.
En un article publicat en 1870 va presentar el seu descobriment de la llei periòdica que afirma que les propietats dels elements són funcions periòdiques de la seva massa atòmica. Aquesta llei fonamental va ser també descoberta en 1869 pel químic rus Dmitri Mendeléiev, qui va ser més reconegut pel descobriment que el seu col·lega Meyer. La raó que se li conegui major mèrit a Dmitri Mendeléiev que a Meyer resideix en l'ús espectacular que se li va donar a la taula periòdica. Aquests van ser els primers científics que varen crear la taula periodica l'any 1869.
Meyer determinà els volums atòmics dels elements químics. Per a obtenir-los, pesà quantitats en grams numèricament iguals al pes atòmic de cada element, per exemple un gram d'hidrogen, 16 grams d'oxigen, etc. Després mesurà el volum que ocupaven aquests pesos a la mateixa temperatura i pressió. Suposà que la diferència que s'apreciava havia de reflectir la diferència real del volum d'un element a un altre. Quan realitzà una representació gràfica dels valors que va obtenir, en funció dels pesos atòmics, observà que es presentaven una sèrie d'ones en ascens en el pes atòmic que corresponien a un increment en les seves propietats físiques. Meyer va publicar el seu treball en 1870.

### Obres

* Die modernen Theorien der Chemie und ihre Bedeutung für die chemische Statik, 1864
* Die Chemie in ihrer Anwendung auf die Forstwirtschaft, 1867
* Die Natur der chemischen Elemente als Funktion ihrer Atomgewichte, 1870
* Die Atomgewichte der Elemente aus den Originalzahlen neu berechnet, 1883

## Enllaços externs

* Periodic table according to Lothar Meyer (1870)
* Video Arxivat 2009-06-22 a Wayback Machine. of a talk by Michael Gordin titled "Periodicity, Priority, Pedagogy: Mendeleev and Lothar Meyer"
# Julius Lederer

Julius Lederer (Viena, 24 de juny de 1821 - Viena, 30 d'abril de 1870) va ser un entomòleg austríac especialitzat en lepidòpters. Va viatjar en les seves investigacions al llarg d'Andalusia (1849), Caríntia amb Johann von Hornig (1819-1886), Esmirna (1864), Magnèsia (1865), Turquia (1866-1867), el Líban (1868) i els Balcans (1870).

## Publicacions

* www.zobodat.at (alemany)

## Referències

* ↑ Beitrag zur Schmetterlings-Fauna von Cypern, Beirut und einem Theile Klein-Asiens, 1855 (alemany)
# Juli Indus

Juli Indus (en llatí Julius Indus) era un noble gal de la tribu dels trèvers que tenia la ciutadania romana. L'any 21 aC va ajudar els romans a esclafar una revolta dels mateixos trèvers dirigits per Juli Flor i els hedus, que tenien per cap Juli Sacrovir. Liderà la unitat auxiliar de cavalleria Ala Gallorum Indiana, que possiblement va formar part de les forces que van participar en la invasió de Britànnia en temps de l'emperador Claudi.
La seva filla, Júlia Pacata, es va casar amb el procurador romà de Britànnia, Juli Glassicià.

## Referències

* ↑ Tàcit. Annals, III, 42
# Can Rius

«Can Rius» té aquests significats:
* Can Rius (Arenys de Munt), edifici al nucli urbà d'Arenys de Munt (el Maresme)
* Can Rius (Caldes de Montbui), casa amb elements eclèctics i modernistes a Caldes de Montbui (Vallès Oriental)
* Can Rius (Castellterçol), casa a Castellterçol (Moianès)
* Jardins de Can Rius a Caldes de Montbui (Vallès Oriental)
# Kaitlin Bennett

Kaitlin Bennett (Zanesville, 15 d'octubre de 1995) és una activista nord-americana de dretes, que promou valors com l'antiavortisme i el dret a posseir armes als Estats Units. És una ferma defensora de Donald Trump i de les seves polítiques.
Bennett es va donar a conèixer a la xarxa i en els mitjans de comunicació l'any 2018 quan va penjar una foto on apareixia el dia de la seva graduació, al campus de la Universitat Estatal de Kent, amb un fusell AR-10.
Al maig de 2018, Bennett es va graduar en Biologia per la Kent State University de Kent, Ohio. Es va prometre l'any 2019. Participa en diverses plataformes ultraconservadores online com Infowars.com i al seu canal de YouTube Liberty Hangout.

## Referències

* ↑ NJ.com, Tennyson Donnie Coleman | NJ Advance Media for. «‘Gun Girl' Kaitlin Bennett showed up at Rutgers University, and someone called the cops» (en anglès). nj, 02-05-2019. [Consulta: 15 gener 2020].
* ↑ Cummings. «Kent State graduate celebrates by strolling campus with her AR-10». usatoday.com, 17-05-2018. [Consulta: 25 juliol 2019].
* ↑ «Gun activist Kaitlin Bennett has a post-engagement message to haters: 'The Left is so sick'» (en anglès). www.yahoo.com. [Consulta: 15 gener 2020].
* ↑ «Liberty Hangout» (en castellà). YouTube. [Consulta: 15 gener 2020].
# Can Puig de Galup

Can Puig de Galup és un edifici neoclàssic del municipi de Vilanova i la Geltrú (Garraf) protegit com a bé cultural d'interès local.

## Descripció

Edifici entre mitgeres de planta baixa, dos pisos i golfes, amb coberta plana, on s'aixeca la caixa d'escala. La façana principal és de composició simètrica. A la planta baixa hi ha dues obertures d'arc escarser. La que correspon a l'entrada és emmarcada per pilastres de pedra formades per grans carreus que arriben fins al balcó del primer pis. Als pisos superiors hi ha balcons amb obertures rectangulars i baranes de ferro forjat. L'edifici és coronat amb una cornisa i una barana de terrat amb balustres. La façana posterior presenta galeria d'arcs de mig punt, balcons i finestra central a la segona planta.

## Història

Per referències documentals se sap que l'edifici ja existia l'any 1858, any en què el seu propietari, Dionís Puig de Galup, juntament amb altres persones, va organitzar la primera Cavalcada benèfica del Carnaval. L'any 1880 s'hi instal·là un col·legi regentat per les Mares Escolàpies i més tard fou una sucursal del col·legi Samà. Actualment en desús.

## Referències

* 1 2 «Can Puig de Galup». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 novembre 2012].
# Can Puig (les Llosses)

Can Puig és una casa al municipi de les Llosses inclosa en l'Inventari del Patrimoni Arquitectònic de Catalunya. A pocs metres al sud de Santa Eulàlia de Viladonja, aquesta pairalia havia format part de la dita parròquia. Actualment, però, pertany a la de les Llosses. L'actual construcció data de finals del s. XVIII (llindes 1790 i 1799). Al costat de ponent es va construir la masoveria (1831). Aquesta casa ha estat objecte d'una profunda restauració, conscient en la neteja les façanes i la substitució dels sostres de fusta per d'altres d'obra. Aquesta restauració ha afectat també a l'entorn (masoveria i cases adjacents), amb la qual cosa el complexa ha esdevingut un bonic conjunt de segona residència.
Casa, de planta rectangular, amb planta baixa, dos pisos i golfes. La teulada és de teula àrab de dues vessants. Té l'accés per la part de llevant, tot i que la façana principal és la del sud, on hi ha una galeria amb arcades de mig punt a l'altura del primer pis i al nivell de planta baixa, on forma un porxo. És una casa pairal de grans proporcions que forma part d'un ampli conjunt o explotació agrària, esdevinguda actualment segona residència. La seva estructura interior, per bé restaurada, ha estat conservada, i és de destacar el mobiliari que en ell s'hi conserva.

## Referències

* ↑ Núm. 3918, Inventari del Patrimoni Arquitectònic de Catalunya
* 1 2 «Can Puig». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 24 agost 2014].
# Juantxo García-Mauriño

Juan de Dios García-Mauriño Sánchis, conegut com a Juantxo García-Mauriño, (Barcelona, 11 de març de 1964) és un jugador d'hoquei sobre herba català, ja retirat, guanyador d'una medalla olímpica.
Ha estat membre del Reial Club de Polo de Barcelona i posteriorment del Amsterdamsche Hockey & Bandy Club (AH&BC). Va participar, als 24 anys, en els Jocs Olímpics d'Estiu de 1988 celebrats a Seül (Corea del Sud), on va finalitzar novè en la competició olímpica masculina d'hoquei sobre herba. En els Jocs Olímpics d'Estiu de 1992 celebrats a Barcelona (Catalunya), on aconseguí guanyar un diploma olímpic en finalitzar cinquè en aquesta mateixa competició. Finalment, en els Jocs Olímpics d'Estiu de 1996 realitzats a Atlanta (Estats Units) aconseguí guanyar la medalla de plata en ser derrotat a la final per l'equip neerlandès.
# Juarros de Riomoros

Juarros de Riomoros és un municipi de la província de Segòvia, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 77 | 75 | 75 | 73 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Kanako Ito

Kanako Ito (伊藤 香菜子, 20 de juliol de 1983) és una futbolista japonesa. Va debutar amb la selecció del Japó el 2001. Va disputar 13 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2001 | 6 | 2 |
| 2002 | 3 | 0 |
| 2003 | 0 | 0 |
| 2004 | 0 | 0 |
| 2005 | 0 | 0 |
| 2006 | 0 | 0 |
| 2007 | 1 | 1 |
| 2008 | 0 | 0 |
| 2009 | 0 | 0 |
| 2010 | 0 | 0 |
| 2011 | 0 | 0 |
| 2012 | 3 | 0 |
| Total | 13 | 3 |

## Referències

* ↑ Japan Football Association(japonès)
* ↑ 2012 Japan Football Association(japonès)
# Kanakia

Kanakia (en grec, Κανάκια) és un poble i un jaciment arqueològic de l'illa de Salamina (Grècia). L'any 2011 tenia 206 habitants.

## Arqueologia

En aquest lloc s'han dut a terme, des de l'any 2000, excavacions arqueològiques a càrrec de la Universitat de Ioànnina dirigides per Giannos Lolos.
Les recerques efectuades mostren que el llogaret fou habitat des del neolític final (si fa no fa des del IV mil·lenni ae). La major prosperitat se'n donà en el període micènic, amb una acròpoli i dos ports naturals, que va florir durant el s. XIII ae i fou abandonat al XII ae.
En l'acròpoli s'ha trobat un conjunt d'edificis de caràcter palatí. Per la importància de les restes trobades, s'estima que a Kanakia estava el centre polític de Salamina, la qual cosa s'ha relacionat amb l'entrada del catàleg de les naus de la Ilíada referent a Salamina, el contingent de tropes de la qual comandava el mític guerrer Àiax el Gran.
Entre les troballes, destaquen alguns objectes d'origen xipriota i oriental, com una placa de bronze d'una armadura de tipus oriental, amb un segell reial egipci de Ramsés II.

## Vegeu també

* Museu Arqueològic de Salamina.

## Referències

* ↑ Detall del cens de 2011 (en grec).
* ↑ Kanakia en la pàgina www.rizospastis.gr (en grec).
* ↑ Kanakia en la pàgina www.mygreekheart.com Arxivat 2017-09-10 a Wayback Machine. (en grec).

## Enllaços externs

* Tesi doctoral sobre el complex d'edificis de l'acròpoli de Kanakia: Christina Marampea, Το ανατολικό κτηριακό συγκρότημα ΙΑ - ΙΒ - ΙΔ στη μυκηναϊκή ακρόπολη στα Κανάκια Σαλαμίνας: περιεχόμενο και λειτουργία (2010) (en grec).
# Kanamarís

Els kanamarís o tukuna són un poble originari del Brasil, que habita a l'Amazònia i parla un idioma de la família catuquina.

## Territori

Tradicionalment han poblat la conca alta i mitjana del riu Juruá, actual estat de l'Amazones (Brasil). També s'han establert a l'alt Itaquaí, afluent del riu Javarí, i fins i tot més lluny, en el mitjà Javarí i fins al riu Japurá. Actualment viuen a la Terra indígena de la Vall del Yavarí, on ocupen els marges dels rius Curuçá, Javarí, Itaquaí i Jutaí; a Mawetek que comprèn els tributaris del marge esquerre del Juruá mitjà; Kanamari, situada a la vora dels afluents del marge direcha del Juruá, riu avall d'Eirunepé; i, a més dues petites àrees al Japurá, Maraã i Parana do Paricá. Un grup de prop de 60 viu en una comunitat a Umariaçú, alt riu Amazones, habitada principalment pels tikuna. També se sap d'un petit grup en l'alt Juruá, va riure a dalt de Cruzeiro do Sul.

## Organització Social

Estan dividits en llinatges que tenen el nom d'un animal, seguit del sufix dyapa. Originalment regia l'endogàmia en cada llinatge, però amb la dispersió ocorreguda en l'època de la febre del cautxú, alguns llinatges van establir aliances territorials matrimonials, mantenint l'endogàmia dins de cada aliança o en cada llogaret que va substituir les antigues maloca del llinatge i que té el seu respectiu X-warah o cap.

## Subsistència

L'economia kanamarí s'adapta als cicles climàtics. El cicle anual es divideix en dues estacions principals, la seca, d'abril a setembre, i l'estació plujosa, d'octubre a març. Durant l'estació seca les unitats familiars es dispersen per a caçar i recol·lectar tortugues. En l'estació plujosa es recol·lecten fruits i es cullen les palmeres de chontaduro i asaí que es troben als horts on ja s'han recol·lectat els productes de cultius transitoris.

## Referències

* 1 2 Demografia e sazonalidade Arxivat 2010-05-17 a Wayback Machine.; Povos Indígenas no Brasil. ISA. Consultado el 10 de julio de 2017.
* 1 2 Kanamari Língua e localização Arxivat 2010-05-17 a Wayback Machine.; Povos Indígenas no Brasil. ISA. Consultado el 10 de julio de 2017.
* ↑ Anjos, Zoraide dos (2011) "Fonologia e Gramática Katukina-Kanamari". Tesis de Doctorado, Vrije Universiteit, Amsterdam.
* ↑ Organização social Arxivat 2010-05-17 a Wayback Machine.; Povos Indígenas no Brasil. ISA. Consultado el 10 de julio de 2017.
Pobles indígenes del Brasil :
Pobles indígenes de la Regió Nord :
Pobles indígenes de la Regió Nord-est :
Pobles indígenes de la Regió Centre-Oest :
Pobles indígenes de les regions Sud i Sud-est :
Articles relacionats :
# Can Serra (Canet de Mar)

Can Serra és una obra historicista de Canet de Mar (Maresme) protegida com a Bé Cultural d'Interès Local.

## Descripció

Casa entra mitgeres de planta baixa i dos pisos. Els elements arquitectònics de la façana són historicistes.
A la planta baixa hi ha un portal rodó i finestres amb columnes de separació. Al primer pis hi ha una tribuna tapada amb vidre i ferro. La cornisa és de maó vist. El ràfec està realitzat en ceràmica blava i la façana també està decorada amb aquesta ceràmica.

## Referències

* 1 2 «Can Serra». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 28 febrer 2019].
# Karl Guthe Jansky

Karl Guthe Jansky (Oklahoma, 22 d'octubre de 1905 - 14 de febrer de 1950) va ser un enginyer de ràdio estatunidenc.
Va demostrar que la radiació rebuda a longitud d'ona 14,6 metres no podia procedir del Sol, sinó d'una altra font extraterrestre, més concretament del centre de la Via Làctia, a la constel·lació del Sagitari. El 1933 es va publicar la seva troballa al New York Times.
No obstant això, va ser assignat a un altre projecte en els Laboratoris Bell, on treballava, i no va poder seguir investigant sobre aquesta radiació.
Avui en dia, la unitat de brillantor aparent d'una estrella porta el seu nom: Jansky.

## Enllaços externs

* Biografia de Karl Guthe Jansky
# Cantó de Reims-6

El cantó de Reims-6 és un cantó francès del departament del Marne, situat al districte de Reims. Compta amb part del municipi de Reims.

## Municipis

* Reims (part)

## Història

Llista dels consellers generals successius :
| Data d'elecció | Identitat | Partit |
| 1973-19793 | M. Quenel | PS |
| 1979-1998 | Richard Foy | UDR, després RPR |
| 1998-2004 | Gabrielle Nguyen | Divers droite, després RPR |
| 2004-2011 | Francis Hénon | PS |
| 2011- | Arnaud Robinet | UMP |
| les dades anteriors no són pas conegudes ||||